Անիտա Ցոյ

Անիտա Ցոյ (, իսկական անունը՝ Աննա Սերգեևնա Կիմ, , ), ռուս փոփ երգչուհի, հաղորդավարուհի և բարեգործ, Ռուսաստանի վաստակավոր արտիստուհի (2003)։

Պաշտոնապես ստեղծագործական գործունեությունը «Անիտա» կեղծանունով սկսել է 1997 թվականին։ Կատարում է փոփ-ռոք, R&B և այլ ոճերի երգեր։ Նվագում է երաժշտական տարբեր գործիքներ։ Նրա հաշվին գրանցված է 6 ալբոմ, ավելի քան 20 սինգլ, 9 հյուրախաղային շոու-համերգ։ Արժանացել է բազմաթիվ երաժշտական պարգևների, այդ թվում՝ «Ոսկե գրոմոֆոնի» 3 արձանիկի, «Օվացիա» մրցանակաբաշխության 2 արձանիկի, «Ռուսաստանի վաստակավոր արտիստուհի» և «Ամենանորաձև երգչուհի» կոչումների, նա հայտնի ալիքներով պարբերաբար հանդես է գալիս որպես հաղորդավար, մասնակցել է բազմաթիվ հեռուստածրագրերի, այդպիսին է ռուսական Առաջին ալիքի «Կրկես աստղերի հետ շոուն»։

Կենսագրություն

Ազգականներ 
Անիտա Ցոյի պապը՝ Յուն Սան Խիմը, 1921 թվականին ԽՍՀՄ է ներգաղթել Կորեայից և 14 տարեկանից դարձել բատրակ։ 1937 թվականին արտաքսվել է Ուզբեկստան, որտեղ դարձել է կոլտնտեսոության նախագահ։ Այնտեղ էլ ամուսնացել է Անիսա Եգայի հետ, ունեցել են 4 երեխա։ Անիտա Ցոյի հայրը՝ Սերգեյ Կիմը, հեռացել է ընտանիքից, Անիտային մեծացրել է մայրը։ Ծնողները բաժանվել են, երբ նա 2 տարեկան էր։ Նա կար, բայց հետո, երբ իմացավ, որ մայրս աղջիկ է ունենալու, ոչ թե տղա, հեռացավ ընտանիքից։ Եղել է ժամանակ, երբ ես շատ եմ ցանկացել գտնել նրան։ Եվ գտա։ Չգիտեմ, գուցե ավելի լավ կլիներ, որ մենք չհանդիպեինք․ ես մտածում էի, որ հայրս կուրախանար և կասեր այն բառերը, որ ես կուզեի լսել նրանից. որ ես նրան պետք եմ, որ նա ինձ սիրում է։ Բայց դրա փոխարեն նա ասաց մեկ նախադասություն․ «Եթե ես իմանայի, թե դու ում հետ ես ամուսնանալու, մորիցդ չէի բաժանվի։ Թող ամուսինդ ինձ աշխատանքի տեղավորի»։ Եվ վերջ։ Հորս հետ հարաբերությունների պատրանքները խորտակվեցին, և մենք բաժանվեցինք։ Բայց ես երազում եմ, որ նա մի օր գա և ասի, որ ես իրեն պետք եմ,- խոստովանել է Անիտան։
Անիտայի մայրը՝ Յուն Էլոիզա Սանխիմովնան, ծնվել է 1944 թվականին Տաշքենդում։ Ավարտել է Մոսկվայի պետական համալսարանը և հետագայում դարձել քիմիական գիտությունների թեկնածու։

Մանկություն և պատանեկություն 
Մայրն աղջկան անվանել է ի պատիվ Ռոմեն Ռոլանի «Հմայված հոգին» վեպի գլխավոր հերոս Աննետ Ռիվերի։ Դեռ վաղ տարիքից Էլոիզա Սանխիմովնան աղջկա մեջ բացահայտել է երաժշտական տաղանդ և, ինչպես ասում է Անիտան, իր մայրը մեծ դեր է խաղացել իր երաժշտական զարգացման գործում։ Անիտան սկսել է հաճախել ջութակի, դաշնամուրի, ֆլեյտայի և կիթառի դասերի։

Անիտային ուղարկեցին սովորելու Կուզմինկիի № 55 դպրոցում։ Նույն դպրոցի զուգահեռ դասարանում սովորում էր Ալլա Պուգաչովայի դուստրը՝ Քրիստինա Օրբակայտեն։ 3-րդ դասարանից Անիտան սկսել է գրել երգեր շների, կատուների, խաղալիքների մասին և պարոդիաներ ուսուցիչների մասին։ Երաժշտական դպրոցի ջութակի դասարանում սովորել է ընդամենը 2 տարի, որովհետև, ըստ իր խոսքերի, ուսուցիչն իրեն աղեղով ծեծել է և նույնիսկ ձեռքը կոտրել։ Ըստ երգչուհու՝ իր արտաքին տեսքի և ազգային հողի վրա ծագած պարբերական հարձակումների պատճառով դպրոցական տարիներին քիչ ընկերներ է ունեցել։

Ավարտել է Մոսկվայի Լոմոնոսովի անվան համալսարանի իրավաբանական ֆակուլտետը, դպրոցի ջութակի և դաշնամուրի բաժինը, ինչպես նաև Թատերական արվեստի ռուսական ակադեմիայի էստրադային ֆակուլտետի վոկալի դասարանը, Մոսկվայի պետական հումանիտար համալսարանի նախադպրոցական կրթության մանկավարժություն և հոգեբանություն ֆակուլտետը։

19 տարեկանում ամուսնացել է այդ ժամանակ քաղաքականությամբ դեռ նոր զբաղվող Սերգեյ Ցոյի հետ։ Ունեն որդի՝ Սերգեյը։

Փաստեր 
 2004 թվականին Հարավային Կորեայի նախագահ Նո Մու Հենի՝ Ռուսաստան կատարած պաշտոնական այցելության ժամանակ Անիտա Ցոյը նշանակվել է Կորեական մշակույթի և զբոսաշրջության նախարար։
 «Միխայիլ Ստրոգով» ֆրանսիական մյուզիքլում խաղացել է գլխավոր դերերից մեկը։ Մյուզիքլի պրեմիերան տեղի ունեցել 2011 թվականի փետրվարին Փարիզի Սյեզդով պալատում։
 2009 թվականին Ռուսաստանում երկրորդ անգամ նրա կողմից գրվել է Հանքափորների հիմն, առաջինն ստեղծվել էր խորհրդային երաժիշտ Վլադիմիր Վիսոցկու կողմից։ Երգի վերաբերյալ կարծիքները շատ տարբեր էին։

Անհատական ալբոմներ

Սինգլներ 
Այս աղյուսակում ներկայացված են տարբեր տարիներին Անիտա Ցոյի կողմից կատարված երաժշտական ստեղծագործությունները։

Ծանոթագրություններ

Արտաքին հղումներ 
 Անիտա Ցոյի պաշտոնական կայքը
 Անիտա Ցոյի ալբոմների գրախոսությունը SputnikMusic գործակալության կայքում
 Անիտա Ցոյի կենսագրությունը

Ռուս երգիչներ
Ռուս դերասանուհիներ
Ռուս կոմպոզիտորներ
Ռուս բանաստեղծուհիներ
«Ոսկե գրամաֆոն» մրցանակի դափնեկիրներ
Ռուս բանաստեղծներ
21-րդ դարի երգչուհիներ
Ռուս հաղորդավարներ
Բեմական կեղծանուններ
Բանաստեղծներ այբբենական կարգով